CELEX: 62009CN0519
Language: lt
Date: 2009-12-14 00:00:00
Title: Byla C-519/09: 2009 m. gruodžio 14 d. Arbeitsgericht Wuppertal (Vokietija) pateiktas prašymas priimti prejudicinį sprendimą byloje Dieter May prieš AOK Rheinland/Hamburg — Die Gesundheitskasse

27.3.2010   
            
            
               LT
            
            
               Europos Sąjungos oficialusis leidinys
            
            
               C 80/8
            
         2009 m. gruodžio 14 d.Arbeitsgericht Wuppertal (Vokietija) pateiktas prašymas priimti prejudicinį sprendimą byloje Dieter May prieš AOK Rheinland/Hamburg — Die Gesundheitskasse
   
   (Byla C-519/09)
   2010/C 80/14
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Arbeitsgericht Wuppertal
   
   
      Šalys pagrindinėje byloje
   
   
      Ieškovas: Dieter May
   
      Atsakovė: AOK Rheinland/Hamburg — Die Gesundheitskasse
   
   
      Prejudicinis klausimas
   
   Ar darbuotojo sąvoka Direktyvos 2003/88/EB (1) 7 straipsnio 1 ir 2 dalių (atitinkančių Direktyvos 93/104/EB 7 straipsnį) <…> prasme apima ir darbuotojus institucijos, kuriai taikoma viešoji teisė ir kurios statusą apibrėžiančios autonominės teisės nuostatos, priimtos remiantis federalinės teisės suteiktais įgaliojimais (Reichsversicherungsordung (Socialinės apsaugos kodeksas) 351 straipsnis), šių darbuotojų teisių į atostogas klausimu daro nuorodą į tarnautojams taikomus teisės aktus (šiuo atveju į Šiaurės Reino — Vestfalijos žemės Landesbeamtengesetz (Tarnautojų įstatymas) 101 straipsnį ir Verordnung über den Erholungsurlaub der Beamtinnen und Beamten und Richterinnen und Richter im Lande Nordrhein-Westfalen (Nutarimas dėl Šiaurės Reino — Vestfalijos žemės tarnautojų ir teisėjų kasmetinių atostogų))?
   
      (1)  2003 m. lapkričio 4 d. Europos Parlamento ir Tarybos direktyva 2003/88/EB dėl tam tikrų darbo laiko organizavimo aspektų (OL L 299, p. 9; 2004 m. specialusis leidimas lietuvių k., 5 sk., 4 t., p. 381).